62022CO0174_INF
Uznesenie Súdneho dvora (siedma komora) z 1. decembra 2023 –EV (Prekurzory drog)
(vec C‑174/22) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Prekurzory drog – Rámcové rozhodnutie 2004/757/SVV – Článok 2 ods. 1 písm. d) – Osoba zapojená do prepravy a distribúcie prekurzorov slúžiacich na nezákonnú výrobu alebo zhotovenie drog – Nariadenie (ES) č. 273/2004 – Určené látky – Článok 2 – Pojem ‚prevádzkovateľ‘ – Článok 8 ods. 1 – Okolnosti, ktoré naznačujú, že určené látky by sa mohli zneužiť na nezákonnú výrobu omamných alebo psychotropných látok – Povinnosť oznamovať tieto okolnosti – Pojem ‚okolnosť‘ – Rozsah“
1.
Prejudiciálne otázky – Odpoveď, ktorú možno jednoznačne vyvodiť z judikatúry – Uplatnenie článku 99 rokovacieho poriadku
(Článok 267 ZFEÚ; Rokovací poriadok Súdneho dvora, článok 99)
(pozri body 35, 36)
2.
Aproximácia právnych predpisov – Kontrola obchodu s prekurzormi drog – Nariadenie č. 273/2004 – Pôsobnosť – Osoba, ktorá v rámci nezákonnej činnosti prechováva určené látky v Únii – Vylúčenie – Osoba, ktorá prechovávala látky bez oprávnenia alebo registrácie – Neexistencia vplyvu
(Nariadenie Európskeho parlamentu a Rady č. 273/2004, odôvodnenia 1 až 6 a príloha I)
(pozri body 39 – 48 a výrok)
Výrok
Nariadenie (ES) č. 273/2004 Európskeho parlamentu a Rady z 11. februára 2004 o prekurzoroch drog, zmenené nariadením Európskeho parlamentu a Rady (EÚ) č. 1258/2013 z 20. novembra 2013,
sa má vykladať v tom zmysle, že:
sa neuplatňuje na situáciu, v ktorej osoba v rámci nezákonnej činnosti prechováva určené látky patriace do kategórie 3 prílohy I k tomuto nariadeniu. Skutočnosť, že táto osoba prechovávala takéto látky bez oprávnenia alebo registrácie, je v tejto súvislosti irelevantná.
(
1
)	Ú. v. EÚ C 191, 10.5.2022.